[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Soome tahab riigieelarve kavaga ka\u0308rpida hariduskulusid ja toetusi"}, {"text_idx": "#000004", "text": "Soome ja\u0308rgmise aasta riigieelarve on rahandusministeeriumi ettepaneku kohaselt 10,1 miljardi euroga defitsiidis ehk selles mahus tuleb vo\u0303tta laenu. Eelarve ettepaneku kohaselt tuleb kulusid haridusele ka\u0308rpida, kuid samas investeeringuid haridusvaldkonda suurendada. Plaanis on ka\u0308rpida ka sotsiaaltoetusi."}, {"text_idx": "#000005", "text": "Soome rahandusministeerium avaldas esmaspa\u0308eval ja\u0308rgmise aasta riigieelarve ettepaneku, millega saab tutvuda (soome keeles) siin. Riigieelarve kogukulud on hinnanguliselt 87,2 miljardit eurot u\u0308hes defitsiidiga 10,1 miljardit eurot. Riigieelarve tuludeks prognoositakse 77 miljardit eurot, vahendas Soome rahvusringha\u0308a\u0308ling Yle."}, {"text_idx": "#000006", "text": "Ko\u0303rvutuseks Eesti 2023. aasta riigieelarve tuludeks prognoositi eelarve seaduse vastuvo\u0303tmise hetkel ligikaudu 15,6 miljardit eurot ning kuludeks 16,8 miljardit eurot."}, {"text_idx": "#000007", "text": "Haridussektor saab samal ajal raha juurde ja ka\u0308rpeid"}, {"text_idx": "#000008", "text": "Soome rahandusministeeriumi kava kohaselt tuleks ka\u0308rpida 130 miljoni euro ulatuses riigi toetusi eelkoolidele ja po\u0303hiharidusele ning samuti ka alghariduse tegevuskulusid. Samas lisatakse pea 50 miljonit po\u0303hihariduse, alushariduse ja vabade kunstide kuluridadele."}, {"text_idx": "#000009", "text": "Lisaks suurendatakse Soome u\u0308likoolide riigipoolset rahastust ligi 150 miljoni euro vo\u0303rra. Ligi 60 miljoni euro vo\u0303rra suurendatakse ka Soome Akadeemia teadusrahastust. Kutseharidusele ja gu\u0308mnaasiumiharidusele lisatakse ligi 100 miljonit eurot. Peale selle to\u0303stetakse o\u0303ppetoetuste mahtu ligi 80 miljoni euro vo\u0303rra."}, {"text_idx": "#000010", "text": "Soome teadusrahastus ja\u0308a\u0308b samas ta\u0308ielikult ilma hasartma\u0308ngusektori tuludest. Sellest tulenev ka\u0308rbe on 75 miljonit eurot. Soome to\u0308o\u0308- ja majandusministeerium soovib teaduse- arenduse- ja innovatsioonitegevuse toetamiseks lisada rohkem kui 50 miljonit eurot."}, {"text_idx": "#000011", "text": "Eelarve ettepaneku kohaselt lo\u0303petatakse ta\u0308ielikult investeeringud Soome kliimafondi. See ka\u0308rbe on 100 miljoni euro mahus. Soome keskkonna ja looduse kaitseks eraldati 70 miljonit eurot, mis on ligikaudu 36 protsenti eelmisel aastal sama kulurea eraldisest."}, {"text_idx": "#000012", "text": "Pea 100 miljonit eurot eraldatakse Soome to\u0308o\u0308- ja majandusministeeriumi energiatoetuste tarbeks. Ligikaudu 170 miljoni euro vo\u0303rra suurendatakse ka taastuvenergia tootmise toetust."}, {"text_idx": "#000013", "text": "Pagulaste ja asu\u0308u\u0308litaotlejate toetusi ka\u0308rbitakse"}, {"text_idx": "#000014", "text": "Riigieelarve ettepaneku kohaselt ka\u0308rbitakse pea 50 miljonit eurot pagulaste ja asu\u0308u\u0308litaotlejate vastuvo\u0303tmise kuludest. See ta\u0308hendab ligi 14-protsendilist ka\u0308rbet vo\u0303rrelduna 2023. aasta riigieelarvega. Samas suurendatakse riiklikku toetuse mahtu lo\u0303imumise soodustamiseks rohkem kui saja miljoni euro vo\u0303rra."}, {"text_idx": "#000015", "text": "Eelarveettepanekuga tahetakse ka\u0308rpida ka majutustoetust 15 miljoni euro vo\u0303rra. Ligikaudu 180 miljonit eurot ka\u0308rbitakse to\u0308o\u0308tukindlustusest ja 160 miljonit pa\u0308evaraha toetusest. Samas lisatakse seitse miljonit toimetulekutoetusteks."}, {"text_idx": "#000017", "text": "Soome rahandusministeeriumi ettepaneku kohaselt suurendatakse toetust kunsti ja kultuuri edendamiseks pea 75 miljonit eurot. Toetus riiklikele kunstiasutustele kasvab pea 65 miljoni euro vo\u0303rra. Samas ei saa kunstid enam raha hasartma\u0308ngusektorist. See ta\u0308hendab ka\u0308rbet ligikaudu 180 miljoni euro mahus."}, {"text_idx": "#000018", "text": "Soome politseijo\u0303udude eelarve to\u0303useb ja\u0308rgmisel aastal u\u0308le u\u0308he miljardi euro. See ta\u0308hendab pea 90 miljoni euro suurust kasvu vo\u0303rrelduna eelmise aasta eelarvega."}, {"text_idx": "#000019", "text": "Pea 85 miljonit eurot ka\u0308rbitakse Soome va\u0308lisministeeriumi tegeliku arenguabi koosto\u0308o\u0308 realt. Samas on kavas rahaeraldis Ukrainale 60 miljoni euro va\u0308a\u0308rtuses. Rahvusvahelisest arengukoosto\u0308o\u0308st ka\u0308rbitakse ligi 90 miljonit eurot, mis on 10 protsenti va\u0308hem kui 2023. aastal."}, {"text_idx": "#000020", "text": "Eelarve ettepaneku kohaselt kasvatatakse rahaeraldist sotsiaal- ja tervishoiusektorisse. Samuti to\u0303stetakse rahaeraldise mahtu hoolekandepiirkondadele ja Helsingi u\u0308likooli haiglale nelja miljardi euro vo\u0303rra. See on 19 protsenti suurem summa kui 2023. aastal."}, {"text_idx": "#000021", "text": "Business Finlandi kogu eelarve ka\u0308rbitakse"}, {"text_idx": "#000023", "text": "Rahandusministeeriumi ettepanek pole lo\u0303plik riigieelarve"}, {"text_idx": "#000024", "text": "Soome rahandusministeeriumi ettepanek on alles veel ettepanek riigieelarveks ehk mitte lo\u0303plik eelarve. Rahandusministeerium peab iga ministeeriumiga eraldiseisvaid eelarveko\u0303nelusi 5. ja 6. septembril. Soome valitsus arutab eelarve ettepanekut 19. ja 20. septembril. Lo\u0303pliku riigieelarve otsuse vo\u0303tab vastu Soome parlament Eduskunta."}, {"text_idx": "#000025", "text": "Valitsus kinnitas tuleva aasta riigieelarve"}, {"text_idx": "#000027", "text": "Autoku\u0308tuse aktsiisi langetamine la\u0308heb Soomele maksma 270 miljonit eurot"}, {"text_idx": "#000028", "text": "Soome suurendab keerulise majandusliku olukorra to\u0303ttu eelarvedefitsiiti"}, {"text_idx": "#000029", "text": "Riigieelarve puuduja\u0308a\u0308k oli juuli lo\u0303pus u\u0308ks protsent SKP-st"}, {"text_idx": "#000030", "text": "Eelarvepuuduja\u0308a\u0308k ulatus juuni lo\u0303puks 0,9 protsendini aasta SKP-st"}, {"text_idx": "#000031", "text": "Ilmus kirjanike liidu to\u0303lkijate sektsiooni aastaraamat \"To\u0303lkija ha\u0308a\u0308l XI\""}, {"text_idx": "#000038", "text": "Suuremad pa\u0308ikeseparkide arendused on pausile pandud"}, {"text_idx": "#000041", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000045", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000046", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000047", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000051", "text": "Esmaspa\u0308eval sajab mitmel pool hoovihma"}, {"text_idx": "#000055", "text": "Kabli linnujaam aitas na\u0308idata kiilide su\u0308gisra\u0308nnet"}, {"text_idx": "#000060", "text": "Poola valimised vo\u0303ivad riigi poliitika u\u0308mber kujundada"}, {"text_idx": "#000061", "text": "Slovakkias eelistasid valijad venemeelset Smeri"}, {"text_idx": "#000062", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000063", "text": "Ida-Virumaal loodetakse ettevo\u0303tjaid ja to\u0308o\u0308jo\u0303udu ligi meelitada uute moodsate korterite ehitamisega"}, {"text_idx": "#000064", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000066", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000067", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]